AIŠKINAMASIS RAŠTAS

Dėl vietinės rinkliavos už leidimo atlikti kasinėjimo darbus Molėtų rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimą nuostatų tvirtinimo

1. **Parengto tarybos sprendimo projekto tikslai ir uždaviniai**

Sprendimo tikslas – naujai parengti vietinės rinkliavos už leidimo atlikti kasinėjimo darbus Molėtų rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimą nuostatus (toliau – Nuostatai).

Nuostatai nustato vietinės rinkliavos mokėtojus, rinkliavos dydžius, lengvatas, rinkliavos mokėjimo ir grąžinimo tvarką, rinkimo kontrolę ir atsakomybę.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Lietuvos Respublikos rinkliavų įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: patvirtinus Nuostatus fiziniai ir juridiniai asmenys, norintys atlikti kasinėjimo darbus Molėtų rajono savivaldybės viešojo naudojimo teritorijoje, atitverti ją ar jos dalį arba apriboti eismą joje atsakingiau planuos kasinėjimo darbus. Bus sudaryta galimybė savivaldybės administracijos atsakingiems darbuotojams vykdyti kasinėjimo darbų kontrolę.

Neigiamų pasekmių nenumatoma.

**4. Priemonės sprendimui įgyvendinti**

Savivaldybės tarybai patvirtinus sprendimą bus parengtas savivaldybės administracijos direktoriaus įsakymas, kuriuo bus tvirtinamas leidimų atlikti kasinėjimo darbus Molėtų rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašas.

**5. Lėšų poreikis ir jų šaltiniai**

Lėšų poreikio nėra.

**6. Vykdytojai, įvykdymo terminai**

Sprendimo vykdytojas - Molėtų rajono savivaldybės administracija, Statybos ir žemės ūkio skyrius.